text: Lastbil på tværs: Motorvej spærret
  16 februar 2011 kl. 07.18
  En lastbil ligger lige i øjeblikket på tværs på motorvejen mellem Horsens S og Horsens V i nordgående retning. Motorvejen er helt spærret.
  En kilometer nord for frakørsel 57 Horsens S er en lastbil havareret. Den ligger lige nu på tværs af motorvejen i nordgående retning. 
  Lastbilen ligger og fylder begge vognbaner og nødsporet. 
  - Vores råd til billisterne er at køre fra ved Horsens S eller allerede ved Vejle for at undgå at holde i lange køer, siger vagthavende ved Sydøstjyllands Politi Henrik Dam.
  Lastbilchaufføren er kørt på skadestuen for at blive tjekket.
  I følge vagthavende Henrik Dam kan der gå op til flere timer, inden motorvejen igen bliver åbnet.
  - Det er ikke lige sådan at flytte lastbilen, så vi må have det tunge luftegrej i gang, siger Henrik Dam.
  